नौकरी से निकालने 3 महीने से वेतन मिलने पर ऑकलैंड वर्कर्ज ने दिया धरना
ऑकलैंडवर्कर्ज यूनियन संबंधित सीटू ने शुक्रवार को ऑकलैंड स्कूल के बाहर श्रम कानूनों को लागू करवाने ऑकलैंड प्रबंधन की तानाशाही के खिलाफ 6 घंटे तक धरना प्रदर्शन किया। सीटू जिला सचिव बाबूराम ने आरोप लगाया कि ऑकलैंड में सरेआम श्रम कानूनों की अवहेलना हो रही है।
32 मजदूरों को बिना किसी कारण के नौकरी से निकाला गया है और पिछले तीन महीने से वेतन तक नहीं दिया गया। उन्होंने आरोप लगाया कि प्रबंधन प्रदेश सरकार की ओर से निर्धारित न्यूनतम वेतन भी मजदूरों को नहीं दे रहा। इसके अलावा ईपीएफ, ईएसआई, छुट्टियां जो कानून के मुताबिक मिलनी चाहिए, वह भी नहीं दी जा रही। इसके अलावा मजदूरों को लगातार प्रताड़ित किया जा रहा है।
उन्होंने कहा कि ऑकलैंड का मजदूर कोई मांग नहीं कर रहा, बल्कि कानूनों को लागू करवाने के लिए संघर्ष कर रहा है। उन्होंने प्रदेश सरकार श्रम विभाग से मांग उठाई कि ऑकलैंड में जिस तरह के कानूनों की अवहेलना हो रही है उस पर गौर किया जाए और ऑकलैंड प्रबंधक के खिलाफ सख्त कार्रवाई की जाए। यदि समय रहते इसका समाधान नहीं किया गया तो सीटू आंदोलन काे उग्र करेगी, जिसकी पूरी जिम्मेदारी प्रबंधन, जिला प्रशासन प्रदेश सरकार की होगी।
प्रबंधन पर मनमर्जी से फीस वसूलने का आरोप
यूनियनने आरोप लगाया कि स्कूल में अभिभावकों से हर साल मनमर्जी की फीस वसूली की जाती है। उसके ऊपर भी कार्रवाई की जाए। इसके अलावा ऑकलैंड से निकाले गए मजदूरों को वापस काम पर रखा जाए। श्रम कानूनों के तहत मिलने वाली सभी सुविधाएं मिलनी चाहिए। उन्होंने कहा कि यदि जल्द एेसा नहीं किया गया तो सीटू अपने आंदोलन को उग्र करेगी।
अॉकलैंड स्कूल से मांगों को लेकर स्कूल के बाहर धरना प्रदर्शन करते सीटू कार्यकर्ता।
hin_Deva hin_Deva hin_Deva hin_Deva hin_Deva hin_Deva hin_Deva